**Ministru kabineta noteikumu projekta**

**“Grozījums Ministru kabineta 2020. gada 15. septembra noteikumos Nr. 576 “Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktā noteiktajam anotācijas kopsavilkumu nav nepieciešams aizpildīt. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma “Par radiācijas drošību un kodoldrošību” 3. panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2010. gada 23. februāra instrukcijas Nr. 1 “Kārtība, kādā valsts pārvaldes iestādes sniedz informāciju par tehnisko noteikumu projektiem” 16. punktu Ekonomikas ministrija 2020. gada 24. septembrī nosūtīja Eiropas Komisijai un citām Eiropas Savienības dalībvalstīm saskaņošanai Vides aizsardzības un reģionālās attīstības ministrijas (turpmāk – VARAM) izstrādātos Ministru kabineta 2020. gada 15. septembra noteikumus Nr. 576 “Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts” (turpmāk – MK noteikumi Nr. 576). Noteikumiem Nr. 576 tika noteikts trīs mēnešu apturēšanas periods līdz 2020. gada 28. decembrim, kad Eiropas Komisija un citas dalībvalstis tiesīgas sniegt komentārus.2020. gada 23. decembrī Ekonomikas ministrija informēja VARAM, ka par MK noteikumiem Nr. 576 iesniegti sīki izstrādāti atzinumi saskaņā ar Eiropas Parlamenta un Padomes Direktīva (ES) 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (turpmāk – Direktīva 2015/1535). Saskaņā ar Direktīvas 2015/1535 6. panta 1. punktu dalībvalstis atliek tehnisko noteikumu projekta pieņemšanu uz trīs mēnešiem no dienas, kad Komisija saņēmusi sīki izstrādāto atzinumu. Ņemot vērā iepriekš minēto, Komisija noteikusi MK noteikumu Nr. 576 apturēšanas laiku līdz 2021. gada 25. martam.MK noteikumu Nr. 576 23. punkts noteic, ka MK noteikumi Nr. 576 stājas spēkā 2021. gada 1. janvārī. Lai novērstu pretrunas ar Komisijas noteikto apturēšanas periodu, Projekts paredz izteikt MK noteikumu Nr. 576 23. punktu jaunā redakcijā, nosakot, ka MK noteikumu Nr. 576 prasības stājas spēkā 2021. gada 1. aprīlī.Projekts virzāms steidzamā kārtībā, lai neradītu sarežģījumus MK noteikumu Nr. 576 mērķa grupu darbībā, galvenokārt tie ir komersanti, kas veic koksnes ievešanu Latvijā un Latvijas sadedzināšanas iekārtu operatori. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts vides dienesta Radiācijas drošības centrs (turpmāk – VVD RDC). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * 1. komersanti, kas veic koksnesievešanu Latvijā;
	2. Latvijas sadedzināšanas iekārtu operatori.
 |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertajam regulējumam nebūs būtiskas ietekmes uz tautsaimniecību. Projekts neierobežo konkurenci.Projektā ietvertās prasības neparedz negatīvu ietekmi uz cilvēka veselību vai vidi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts virzāms steidzamā kārtā, ņemot vērā, ka VARAM tika informēta par MK noteikumu Nr. 576 apturēšanas perioda pagarinājuma noteikšanu līdz 2021. gada 25. martam 2020. gada 23. decembrī. Attiecīgi sabiedrības līdzdalību nebija iespējams organizēt, lai novēlota Projekta spēkā stāšanās neradītu sarežģījumus Projekta un MK noteikumu Nr. 576 mērķa grupām.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | VVD RDC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Slaidiņa 67026487

natalija.slaidina@varam.gov.lv